Ukrainada rossiyaparast partiyalarning faoliyati vaqtincha to‘xtatildi

Ukraina Milliy xavfsizlik va mudofaa kengashi Rossiya bilan aloqasi bo‘lgan siyosiy partiyalarning har qanday faoliyatini harbiy holat davrida to‘xtatishga qaror qildi. Bu haqda Ukraina prezidenti Vladimir Zelenskiy o‘z videomurojaatida aytdi.

Faoliyati taqiqlangan partiyalar ro‘yxatiga quyidagilar kiradi:
“Siyosatchilarning bo‘linish yoki kollaboratsiyaga qaratilgan har qanday faoliyati muvaffaqiyatli bo‘lmaydi, aksincha keskin javob oladi. Har bir inson davlat manfaatlari, Ukraina manfaatlari haqida qayg‘urishi kerak. Chunki bu o‘zimiz uchun, hayot uchun”, — dedi Vladimir Zelenskiy.
Avvalroq Zelenskiy Rossiya propogandasini taqiqlovchi qonunni imzolagandi. Qonun Rossiyaning Ukrainaga qarshi qurolli tajovuzini oqlash, unga aloqador shaxslarni maqtashni taqiqlaydi. Rossiyaning harakatlarini oqlovchi partiyalar va rossiyaparast tashkilotlar faoliyati sud qarori bilan tugatilishi mumkin.
Qonunga ko‘ra, rossiyalik harbiy xizmatchilar va rossiyaparast tuzilmalar a’zolarini “militsiya” va “xushfe’l odamlar” deb ta’riflash, Ukrainada 2014-yildan beri davom etayotgan janglarni esa “fuqarolar urushi” yoki “ichki mojaro” deb atash mumkin emas.